Georges Andriamanantena

I Georges Andriamanantena, fantatra kokoa amin' ny anarany pôeta Rado, dia mpanao gazety, mpanoratra, poeta teraka tamin' ny 1 Oktobra 1923 tao Antananarivo ary maty tamin' ny 15 Septambra 2008.

 Fiainany 
I Georges Andriamanantena dia teraka tamin' ny 1 Oktobra 1923 tao Ambohipotsy (Antananarivo). Ny rainy dia Andriamanantena Gaston, Mpitandrina (efa-maty) ary ny reny dia Razafindrafara (efa maty). Ny fiaviany amin' ny lafin-dray dia ao Betsizaraina (Antananarivo) fa amin' ny lafin-dreny kosa dia Amboanana (Arivonimamo)https://mg.globalvoices.org/2013/12/13/55715/(

Izy no zandriny indrindra amin’ ny ankohonana nisy 5 mianadahy, nianatra tao amin’ ny sekoly ôfisialin’ i Faravohitra (école officielle de Faravohitra) ao Antananarivo izy tamin' ny taona 1929 ka hatramin’ ny taona 1933, taona nahafatesan’ny reniny, ka niditra tao amin’ny sekoly Ambohijatovo Atsimo (1933-1941) izy ary niditra tao amin’ ny kôlejy Paul Minault tamin' ny taona 1942.

Naka ny solon' anarana amin' ny asa soratra hoe Rado izy noho ny fitiavany ilay ohabolana hoe: "Voahangy mitoham-bolamena, raha misaraka tsy ampy ho rado" (mitory hatsaran-tarehy). Nanambady an' i Ravololona Edwige izy ary niteraka enina mianadahy (4 vavy, 2 lahy) sady manana zafikely efatra amby folo ary zafiafy roa amby folo.

Niditra tao amin' ny sehatry ny asa izy tamin' ny taona 1943 ka lasa mpitan-kaonty tao amin' ny orinasa fiantohana iray tao Antananarivo, avy eo niaraka tamin' ny rahalahiny tamin' ny fanratana ny gazety Hehy. Tamin' ny taona 1960, nianatra fanaovan-gazety tany Strasbourg izy ary niasa ho mpanao gazety hatramin' ny taona 1978, sady nanomboka nanokan-tenany tamin' ny literatiora. Lasa mpikambana tao amin’ ny Akademia Malagasy izy tamin' ny taona 1988.

I Georges Andriamanantena dia mpanoratra amin' ny teny malagasy indrindra ary mpiaro ny kolontsaina malagasy. Namoaka boky folo mirakitra ny tononkalony i Rado, izay tafiditra ao anatin' ny fandaharam-pianarana ho an' ny kilasy ao amin' ny ambaratonga faharoa malagasy. Anisan' ny sanganasany malaza indrindra ny Dinitra, Zo, Sedra, ary Voninkazo Adaladala.: Georges

 Fianarana nataony 

 1929 - 1931: École officielle de Faravohitra
 1932 - 1940: Ambohijatovo Atsimo (FFMA)
 1941 - 1942: Kolejy Paul Minault
 1943: Chambre de Commerce (fianarana comptabilité)
 1959 - 1960: Centre International d’Enseignement Supérieur de Journalisme (Université de Strasbourg - France)

 Asa natao 
 1943 - 1955: Préservatrice Assurances
 1955 - 1966: Gazety Hehy (nanao gazety)
 1967 - 1974: Talen’ny Trano Famoaham-Boky Protestanta Imarivolanitra
 1975 - 1977: Niverina tao amin’ny Gazety Hehy
 1977 - 1989: Tale tao amin’ny Ministeran’ny Fanolokoloana sy ny Zavakanto Revolisionera

 Asa soratra 

 Dinitra (1973);
 Ando (1977);
 Zo (1980); 
 Sedra (1993); 
 Ny Teny Malagasy (1994)
 Tsy maintsy mipoaka (2002); 
 Voninkazo adaladala (2003); 
 Fiteny roa - En deux Langues (2005)

Manana tononkalohttps://mg.globalvoices.org/2008/09/19/1298 voadika amin' ny teny rosiana, anglisy, frantsay, alemana.

 Fikambanana 
Ireto ny fikambanana nisy azy: 

 Havatsa-Upem: Union des poètes et écrivains malgaches;
 Filohamboninahitry ny Fikambananan' ny Mpikabary eto Madagasikara;
 Mpikambana mahefa (membre titulaire) ao amin' ny Akademia Malagasy

 Talenta hafa 
Indreto koa ny talentany hafa:

 Sary hosodoko, paik’afo (pyrogravure), kiky fitaratra (gravure sur verre), tosi-by (métal repoussé), famoronana hiram-bavaka.
 Ala voly: jono (ranomamy sy ranomasina), filalaovana amin-jafikeliny.

 Mari-boninahitra 
Nagazo mari-boninahitra izy (nomen' ny fanjakana fa tsy nangatahana): 

 Chevalier,
 Officier,
 Commandeur,
 Grand Officier,
 Grand Croix de 2ème classe de l’Ordre National Malagasy

 Fampirantiana zavakanto 
Ireo ny toerana nanaovany fampirantiana zavakanto: 

 Antananarivo, 

 Francoville, 
 Paris (Frantsa)

 Fanolokoloana 
Tao an-tokantranon’ ny ray aman-dreninay, ankoatra ny fitaizana kristiana izay tena nimasoan’ izy ireo fatratra, dia nisy koa fanabeazana sy fanolokoloana noraisina tamin’ izy ireo.

 Isaky ny Alarobia hariva, alohan’ny hatoriana, dia misy fotoam-pivavahana iombonanay mianakavy, ka ifandimbiasana isan-kerinandro ny fitarihana azy. Tena nahasoa anay mianadahy isany izany. Ivelan’ny fitaizana azonay teo anivon’ny fiangonana isan’Alahady mantsy dia manatanjaka ny fijoroanay ho kristiana teo anivon’ny fiarahamonina izany, mandraka ankehitriny.

 Aorian’io fiaraha-mivavaka io koa dia ampianarina ny fomba amam-panao maha Malagasy anay. Indrindra ho tia sy hahay ny teny malagasy. Izay tena nimasoan’Idada tamin’izany dia ny fampahafantarana ohabolana malagasy taminay. Tsy maintsy mahay sy mahafantatra iray isan-kerinandro izahay, ary raha ilaina aza dia hiverenena amin’ny manaraka iny raha mbola tsy mazava.

 Ankoatra’ireo dia nampianarina ho tia hira, tantara, angano, mozika, sary, sol-fa, zava-maneno. Azoko lazaina fa ny fampitiavany anay ireny kanto ireny no nitarika anay ho amin’izao toerana misy anay ankehitriny izao: mpanoratra, mpanao gazety, mpamoron-kiram-bavaka, mpanao sary, mpamorona zava-kanto. Nezahiny ny nividy harmonia hianaranay mitendry, na dia elaela ihany aza ny fanefana izany, fa naloa tsikelikely.

 Nampidirina tany amin’ny fitaizana Tily koa izahay mirahalahy. Manampy ny fitaizana maha olona koa izany: hahay mihafy, hahay mikarataka mba tsy ho very mandeha, hahaleo tena ary hahalala ny tontolon’ny fiarahamonina, ho tia tanindrazana sy hatahotra an’Andriamanitra.

 Izany rehetra izany mitambatra no lasitra nibeazanay mianadahy avy. Ekeko marina ankehitriny fa ny fanolokoloana sy fanabeazana ao an-tokantrano toy izay natao taminay, no antoka voalohany hahafirenena vanona ny firenena. Raha tsy any amin’ny andron’ny fahazazana no voataiza ny zanaka mba hahalala ny sori-dalana tiana halehany dia firenena poakaty feno tsangan’olona tsy misy ilana azy ny firenena.

 Jereo koa 

 Lisitry ny mpanoratra malagasy

 Rohy ivelany 

 https://poetawebs.e-monsite.com/pages/fakafaka/page-35.html

 Loharano 
Sokajy:Mpanoratra malagasy
sokajy:Teraka tamin'ny taona 1923
sokajy:Maty tamin'ny taona 2008